钦定古今图书集成/明伦汇编/皇极典/第072卷 > 唐二十
## 钦定古今图书集成/明伦汇编/皇极典/第072卷 > 唐二十

### 懿宗本纪

按《唐书懿宗本纪》，“懿宗昭圣恭惠孝皇帝，讳漼，宣宗
长子也。母曰元昭皇太后晁氏，始封郓王。宣宗爱夔
王滋，欲立为皇太子，而郓王长，故久不决。大中十三
年八月，宣宗疾大渐，以夔王属内枢密使王归长、马
公儒、宣徽南院使王居方等，而左神策护军中尉王
宗实、副使丌元实矫诏立郓王为皇太子，癸巳，即皇”
帝位于柩前。王宗实杀王归长，马公儒、王居方，庚子，
始听政。癸卯，令狐绹为司空，尊皇太后曰“太皇太后。”
九月庚申，追尊母为皇太后。十月辛卯，大赦，赐文武
官阶、勋、爵、耆老粟帛。十一月戊午，萧邺罢。十二月甲
申，翰林学土承旨、兵部侍郎杜审权同中书门下平
章事。丁酉，令狐绹罢。荆南节度使白敏中为司徒、兼
门下侍郎、同中书门下平章事。是岁，云南蛮陷播州。
咸通元年正月，浙东人仇甫反，安南经略使王式为
浙江东道观察使以讨之。二月丙申，葬圣武献文孝
皇帝于贞陵。五月，京师地震。袁王绅薨。七月，封叔。
“为信王。”八月，卫王灌薨。己卯，仇甫伏诛。九月戊申，白
敏中为中书令。十月，安南都护李鄠克播州。己亥，夏
侯孜罢。户部尚书、判度支，毕𫍯为礼部尚书、“同中书
门下平章事。”闰月乙亥，朝献于太清宫。十一月丙子，
朝享于太庙。丁丑，有事于南郊，大赦，改元。是月，庆王
沂薨。十二月戊申，云南蛮寇安南。癸亥，福王绾为司
空。

二年二月，白敏中罢。尚书左仆射、判度支杜悰兼门
下侍郎、同中书门下平章事。福王绾薨。六月，盐州刺
史王宽为安南经略招讨使。八月，云南蛮寇邕州。九
月，寇嶲州。

三年正月庚午，群臣上尊号曰“睿文明圣孝德皇帝”，
大赦。是月，蒋伸罢。二月庚子，杜悰为司空。是月，棣王
惴薨。湖南观察使蔡袭为安南经略招讨使。三月戊
寅，归义军节度使张义潮克凉州。七月，武宁军乱，逐
其节度使温璋。剑南西川节度使夏侯孜为尚书左
仆射，兼门下侍郎、同中书门下平章事。九月，岭南西
道军乱，逐其节度使蔡京。十月丙申，封子佾为魏王，
侹凉王，佶蜀王，杜悰为司徒。十一月，封叔祖缉为蕲
王，叔㥽荣王。云南蛮寇安南。丙寅，降囚罪，免徐州秋
税。十二月，翼王𦈎薨。

四年正月戊辰，朝献于太清宫。己巳，朝享于太庙。庚
午，有事于南郊，大赦。云南蛮陷安南，蔡袭死之。庚辰，
抚王纮为司空。二月，拜十六陵。秦州经略使高骈为
安南经略招讨使。四月，毕𫍯罢。五月己巳，翰林学士
承旨、兵部侍郎杨收同中书门下平章事。戊子，杜审
权罢。闰六月，杜悰罢。兵部侍郎、判度支曹确同中书
门下平章事。七月辛卯朔，日有蚀之。免安南户税、丁
钱二岁，弛廉州珠池禁。八月，夔王滋薨。十二月乙酉，
昭义军乱，杀其节度使沈询。

五年正月丙午，云南蛮寇嶲州。三月，寇邕州。四月，兵
部侍郎、判户部萧寘同中书门下平章事。五月丁酉，
瘗邕、嶲州死事者。己亥，有彗星出于娄。八月丁卯，夏
侯孜为司空。十月，贞陵隧陷。十一月戊戌，夏侯孜罢。
壬寅，翰林学士承旨、兵部侍郎路岩同中书门下平
章事。

六年三月，萧寘薨。四月，剑南东川节度使高璩为兵
部侍郎、同中书门下平章事。五月，高骈及云南蛮战
于邕州，败之。六月，高璩薨。御史大夫徐商为兵部侍
郎、同中书门下平章事。七月，封子侃为郢王。十二月，
晋、绛二州地震。壬子，太皇太后崩。

七年。二月戊申，免河南府、同、华、陕、虢四州一岁税，湖
南及桂、邕、容三管、岳州夏秋税之半。三月，成德军节
度使王绍懿卒，其兄“子景崇自称留后。”闰月，吐蕃寇
邠宁。五月甲辰，“葬孝明太皇太后于景陵之园。”六月，
魏博节度使何弘敬卒，其子全皞自称留后。八月辛
卯，昼晦。十月壬申，杨收罢。是月，高骈克安南。十一月
辛亥，大赦，免咸通三年以前逋负，赐文武官阶、勋、爵。
八年正月丁未，河中府、晋、绛二州地震。五月丙辰，以
不豫降囚罪，出宫人五百。纵神策五坊飞龙鹰鹞。禁
延庆端午节献女口。七月，雨汤于下邳。壬寅，蕲王缉
薨。乙巳，怀州民乱，逐其刺史刘仁规。甲子，兵部侍郎诸道盐铁转运使于琮同中书门下平章事。十一月
辛丑，疾愈，避正殿。赐“民年七十而痼疾及军士战伤
者帛。”十二月，《信王》薨。
九年正月，彗星出于娄、胃。七月，武宁军节度粮料判
官庞勋反于桂州。十月庚午，陷宿州。丁丑，陷徐州，观
察使崔彦曾死之。十一月，陷濠州，刺史卢望回死之。
右金吾卫大将军康承训为徐泗行营兵马都招讨
使，神武大将军王晏权为北面招讨使，羽林将军戴
可师为南面招讨使。十二月，庞勋陷和、滁二州，滁州
刺史高锡望死之。壬申，戴可师及庞勋战于都梁山，
死之。是月，前天雄军节度使马举为南面招讨使，泰
宁军节度使曹翔为北面招讨使。

十年。二月，杀驩州流人杨收。三月，徙封侃为威王。四
月，杀镇南军节度使严撰。康承训及庞勋战于柳子，
败之。六月，神策军将军宋威为西北面招讨使。戊戌，
以蝗旱理囚。癸卯，徐商罢。翰林学士承旨、户部侍郎
刘瞻同中书门下平章事。八月，有彗星出于大陵。九
月癸酉，庞勋伏诛。十月戊戌，免徐、宿、濠、泗四州三岁
税役。十二月壬子，云南蛮寇嘉州。

十一年正月甲寅，群臣上尊号曰“睿文英武明德至
仁大圣广孝皇帝”，大赦。云南蛮寇黎、雅二州，及成都。
二月甲申，剑南西川节度副使王建立及云南蛮战
于城北，死之。甲午，剑南东川节度使颜庆复及云南
蛮战于新都，败之。三月，曹确罢。四月丙午，翰林学士
承旨、兵部侍郎韦保衡同中书门下平章事。八月，杀
医待诏韩宗绍。魏博军乱，杀其节度使何全皞，其将
韩君雄自称留后。九月丙辰，刘瞻罢。十二月辛亥，礼
部尚书、判度支王铎“同中书门下平章事。”

十二年四月癸卯，路岩罢。五月庚申，理囚。十月，兵部
侍郎、诸道盐铁转运使刘邺为礼部尚书、同中书门
下平章事。

十三年二月丁巳，于琮罢。刑部侍郎、判户部赵隐为
户部侍郎、“同中书门下平章事。”幽州卢龙军节度使
张允伸卒，其子简会自称留后。三月癸酉，平州刺史
张公素逐简会，自称留后。四月庚子，浙江东、西道地
震。封子保为吉王，杰寿王，倚睦王。五月乙亥，杀国子
司业韦殷裕。十一月，王铎为司徒，韦保衡为司空。
十四年正月，沙陀寇代北。三月，迎佛骨于凤翔。癸巳，
雨土。四月，并州民产子二头四手。壬寅，大赦。六月，不
豫，王铎罢。七月辛巳，皇帝崩于咸宁殿，年四十一。
按《旧唐书懿宗本纪》，懿宗昭圣恭惠孝皇帝，讳漼，宣
宗长子。母曰元昭皇太后晁氏。太和七年十一月十
四日生于藩邸。会昌六年十月封郓王，本名温。大中
十三年八月七日，宣遗诏立为皇太子监国，改今名。
十三日，柩前即帝位，年二十七。帝姿貌雄杰，有异稠
人。藩邸时常经重疾，郭淑妃侍医药，见黄龙出入于
卧内。既间，妃以异告，帝曰：“慎勿复言。”又尝大雪数尺，
而帝寝室之上独无，人皆异之。宣宗制《泰边陲乐曲》
词有“海晏咸通”之句。又大中末，京城小儿叠布渍水，
纽之向日，谓之拔晕。帝果以郓王即大位，以咸通为
年号。九月，释服，追尊母后晁氏为太后，谥曰元昭。十
月癸未，制以门下侍郎、守左仆射、同平章事令狐绹
守司空；门下侍郎、兵部尚书、同平章事萧邺兼尚书
右仆射，中书侍郎、礼部尚书、平章事夏侯孜兼兵部
尚书，中书侍郎、平章事蒋伸兼工部尚书，并依前知
政事。又以兵部侍郎郑颢为河南尹。以昭义军节度、
潞邢磁洺观察等使、光禄大夫、检校吏部尚书，兼潞
州大都督府长史、上柱国、河东县开国子、食邑五百
户裴休为太原尹、北都留守、河东节度、管内观察处
置等使。以河中节度使、检校尚书左仆射毕𫍯“为汴
州刺史，充宣武军节度、宋亳观察等使”；以中书舍人
裴坦权知礼部贡举。十二月，以户部侍郎、翰林学士
杜审权为检校礼部尚书、河中晋绛节度等使。
咸通元年春正月，上御紫宸殿受朝对《室韦》使。二月，
葬宣宗皇帝于贞陵。以右拾遗刘邺充翰林学士，以
河中节度使杜审权为兵部侍郎、判度支，寻以本官
同平章事。以门下侍郎、守司徒、同平章事令狐绹检
校司徒、同平章事，出镇河中；尚书左仆射、诸道盐铁
转运使杜悰同平章事。浙东观察使王式斩草贼仇
甫，浙东郡邑皆平。八月，以河东节度使裴休为凤翔
尹、凤翔陇右节度使。以凤翔陇右节度使、银青光禄
大夫、检校刑部尚书卢简求为太原尹、北都留守、河
东节度使。十一月丙午朔。丁未，上有事于郊庙，礼毕，
御丹凤门，大赦，改元。以中书舍人薛权知贡举。
二年春二月，吏部尚书萧邺检校尚书右仆射、太原
尹、北都留守、河东节度观察等使。郑滑节度使、检校
工部尚书李福奏：“属郡颍州，去年夏大雨沉丘，汝阴、
颍上等县，平地水深一丈，田稼屋宇淹没皆尽，乞蠲
租赋。”从之。以中书侍郎、兼工部尚书蒋伸兼刑部尚
书，右仆射、门下侍郎杜悰为左仆射，依前知政事。四

舍人卫洙为工部侍郎，寻改银青光禄大夫、检校礼
部尚书，兼滑州刺史、御史大夫、驸马都尉，充义成军
节度、郑滑颍观察处置等使。洙《奏状》称“蒙恩除授滑
州刺史，官号内一字与臣家讳音同，虽文字有殊，而
声韵难别，请改授闲官者。”敕曰：“嫌名不讳，著在《礼》文，
成命已行，固难依允。”以兵部侍郎曹确判度支，以兵
部员外郎杨知远、司勋员外郎穆仁裕试吏部宏词
选人。九月，以前兵部侍郎、判度支毕𫍯为工部尚书，
同平章事蒋伸罢知政事。林邑蛮寇安南府，遣神策
将军康承训率禁军及江西、湖南之兵赴援。

三年春正月，左仆射、门下侍郎、平章事杜悰率百寮
上徽号曰睿文明圣孝德皇帝。五月，敕：“岭南分为五
管，诚已多年。居常之时，同资御捍；有事之际，要别改
张。邕州西接南蛮，深据黄洞，控两江之犷俗，居数道
之游民。比以委人太轻，军威不振，境连内地，不并海
南。宜分岭南为东西道节度、观察、处置等使，以广州
为岭南东道，邕州为岭南西道，别择良吏，付以节旄。
其所管八州，俗无耕桑，地极边远，近罹盗扰，尤甚凋
残。将盛藩垣，宜添州县。宜割桂州管内袭州、象州、容
州管内藤州、岩州，并隶岭南西道收管。”宰臣杜悰兼
司空，毕𫍯兼兵部尚书，驾部郎中、知制诰王铎为中
书舍人。以邕管经略使郑愚为广州刺史，充岭南东
道节度观察处置等使，将军宋戎为岭南西道节度
使。夏，淮南、河南蝗旱，民饥。南蛮陷交阯，征诸道兵赴
岭南。诏湖南水运，自湘江入澪渠西，造地面粥，以馈
行营。湘、漓溯运，功役艰难。军屯广州乏食，润州人陈
磻石诣阙上书言：“江西、湖南，溯流运粮，不济军师士
卒，食尽则散，此宜深虑。臣有奇计，以馈南军。”天子召
见，磻石因奏：“臣弟听思曾任雷州刺史，家人随海船
至福建，往来大船一只可致千石，自福建装船，不一
月至广州，得船数十艘，便可致三万石至广府矣。”又
引刘裕海路进军破卢循故事，执政是之。以磻石为
盐铁巡官，往扬子院专督海运。于是康承训之军皆
不阙供。七月，徐州军乱，以浙东观察使王式检校工
部尚书、徐州刺史、御史大夫、武宁军节度、徐泗濠观
察等使。初，王智兴得徐州，召募凶豪之卒二千人，号
曰“银刀、雕旗、门抢、挟马”等军，番宿卫城。自后寖骄节
度使姑息不暇。田牟镇徐日，每与骄卒杂坐，酒酣抚
背，时把板为之唱歌，其徒日费万计。每有“宾宴，必先
厌食饫酒，祁寒暑雨，卮酒盈前，然犹諠噪邀求，动谋
逐帅。前年寿州刺史温璋为节度使，骄卒素知璋严
酷，深负忧疑。璋开怀抚谕，终为猜贰，给与酒食，未尝
沥口，不期月而逐璋。上是以式代璋。”时式以忠武、义
成之师三千平定仇甫，便诏式率二镇之师渡淮。徐
卒闻之，惧其势无如之何，至大彭馆，方来迎谒。居三
日，犒劳两镇兵令还。既擐甲执兵，即命环骄卒杀之，
徐卒三千馀人，是日尽诛，繇是凶徒悉殄。九月，以户
部侍郎李晦检校工部尚书，兼兴元尹、山南西道节
度使。十一月，遣将军蔡袭率禁军三千，会诸道之师，
赴援安南。以吏部侍郎郑处诲、萧仿、吏部员外郎杨
俨、户部员外郎崔彦昭等试宏词选人。十二月，以吏
部侍郎萧仿权知礼部贡举。

四年春正月甲子朔。庚午，上有事于圜丘，礼毕，御丹
凤楼，大赦。“中外官宜准《建中元年敕》授官后三日举
一人自代。州牧、令、录上佐官，在任须终三考。”河东节
度使、检校刑部尚书卢简方以病求罢，诏以太子少
师致仕归东都。以昭义节度使、检校礼部尚书、上柱
国、赐紫金鱼袋刘潼为太原尹、北都留守、御史大夫，
充河东节度观察处置等使。二月，以左散骑常侍李
荀检校工部尚书、滑州刺史、义成军节度、郑滑观察
等使。三月，以兵部侍郎、判度支杨收本官同平章事。
以刑部侍郎曹汾为河南尹。以户部侍郎李蠙检校
礼部尚书、潞州大都督府长史，充昭义节度观察处
置等使。四月，敕“徐州罢防御使为文”都，隶兖州。七月
朔，制：“安南寇陷之初，流人多寄溪洞，其安南将吏官
健走至海门者，人数不少，宜令宋式、李良瑍察访人
数，量事救恤。安南管内被蛮贼驱劫处，本户两税丁
钱等量放二年，候收复后，别有指挥。其安南溪洞首
领，素推诚节，虽蛮寇窃据城壁，而酋豪各守土疆。如
闻溪洞之间，悉藉岭北茶药。宜令诸道一任商人兴
贩，不得禁止往来。廉州珠池，与人共利，近闻本道禁
断，遂绝通商。宜令本州任百姓采取，不得止约。其徐
州银刀官健，其中先有逃窜者，累降敕旨，不令捕逐。
其今年四月十八日草贼头首，已抵极法，其馀徒党，
各自奔逃，所在更勿捕逐。”是月，东都、许、汝、徐、泗等州
大水伤稼。初，大中末，安南都护李琢贪暴，侵刻獠民，
群獠引林邑蛮攻安南府。三年，大征兵赴援，天下骚
动。其年冬，蛮竟陷交州，赴安南诸军，并令抽退，分保
岭南东西道。十一月，长安县尉、集贤校理令狐滈为
左拾遗。制出左拾遗刘蜕、起居郎张云上疏论：“滈父绹秉权之日，广纳赂遗，受李琢贿，除安南，致生蛮寇，
滈不宜居谏诤之列。”时绹在淮南，上表论诉，乃贬云
兴元少尹，蜕华阴令，滈改詹事司直，以中书舍人王
铎权知礼部贡举，以兵部侍郎、判度支曹确同平章
事，以中书侍郎、平章事毕𫍯检校吏部尚书、河中尹、
晋绛慈隰节度使。就加幽州张允伸检校司徒，以兵
部侍郎高璩本官同平章事，以户部侍郎裴寅判本
司事。

五年春正月戊午朔，以用兵罢元会。谏议大夫裴坦
上疏，论“天下征兵，财赋方匮，不宜过兴佛寺以困国
力”，优诏答之。二月，以兵部尚书牛丛检校兵部尚书，
兼成都尹、剑南西川节度副大使、知节度事、徐州处
置观察防御使；以门下侍郎、兵部尚书、平章事杜审
权为润州刺史、浙江西道节度使。三月，以兵部郎中
高湜、员外于怀试吏部平、判选人。四月，右仆射、平章
事夏侯孜增爵五百户。以中书舍人王铎为礼部侍
郎，以晋州刺史孟球检校工部尚书，兼徐州刺史。南
蛮寇邕管，以秦州经略使高骈率禁军五千赴邕管，
会诸道之师御之。五月丁酉，制：“朕以寡昧，获承高祖、
太宗之丕构，六载于兹矣。罔畋游是娱，罔声色是纵，
罔刑戮是滥，罔邪佞是惑。夙夜悚惕，以忧以勤。庶几
乎八表用康，兆人以泰。”而西戎款附，北狄怀柔。独惟
南蛮，奸宄不率。侵陷交趾，突犯朗宁。爰及嶲州，亦用
攘寇。劳我士卒，兴吾甲兵。骚动黎元，役力飞挽。每一
轸念，闵然疚怀。顾惟生人，罹此愁苦。宜布自天之泽，
俾垂及物之仁。如闻“湖南桂州，是岭路系口，诸道兵
马纲运，无不经过，顿递供承，动多差配，凋伤转甚，宜
有特恩。潭桂两道，各赐钱三万贯文，以助军钱，亦以
充馆驿息利本钱。其江陵、江西鄂州三道，比于潭桂
徭配稍简，宜令本道观察使详其间剧，准此例兴置
本钱。邕州已西，黎嶲界内，昨因蛮寇，互有杀伤，宜令
本道收拾埋瘗，量设祭酹。”徐州土风雄劲，甲士精强，
比以制驭乖方，频致骚扰，近者再置额，却领四州，劳
逸既均，人心甚泰。但闻比因罢节之日，或有被罪奔
逃，虽朝廷频下诏书，并令一切不问，犹恐尚怀疑惧，
未委招携，结聚山林，终成诖误。况边方未静，深藉人
才，宜令徐泗团练使选拣召募官健三千“人，赴邕管
防戍，待岭外事宁之后，即与替代归还。仍令每召满
五百人，即差军将狎送，其粮料赏给，所司准例处分。”
“淮南、两浙海运寇隔舟船，访闻商徒失业颇甚，所由
纵舍，为弊实深。亦有搬货财委于水次，无人看守，多
至散亡，嗟怨之声，盈于道路。宜令三道据所搬米石
数，牒报所在盐铁巡院，令”和雇入海。“船，分付所司，
通计载米数足外，辄不更有隔夺，妄称贮备。其小舸
短船到江口，使司自有船，不在更取商人舟船之限。
如官吏妄行威福，必议痛刑。於戏！万方靡安，宁忘于
罪己；百姓不足，敢怠于责躬？用伸钦恤之怀，式表忧
勤之旨。”壬寅，制以中书侍郎、平章事杨收为门下侍
郎兼刑部尚书，以中书侍郎、平章事曹确兼工部尚
书，兵部侍郎、平章事高璩为中书侍郎、知政事，馀并
如故。秋，七月，壬子，延资库使夏侯孜奏：“盐铁、户部生
积欠，当使咸通四年已前延资库钱、绢三百六十九
万馀贯匹，内户部每年合送钱二十六万四千一百
八十贯、匹。从大中十二年至咸通四年九月已前，除
纳外，欠一百五十万五千七百一十四万贯、匹。当使
缘户部积欠数多，先具申奏，请于诸道州府场监院
合纳户部所收八十文除陌钱内割一十五文，属当
使自收管。”敕命虽行，送纳稽缓。今得户部迭称，“所收
管除陌钱绢外，更有诸杂物货，延资库征收不便。请
起今年合纳延资库钱绢，一时便足。其已前积欠，候
物力稍充，积渐填纳。其所割一十五文钱，即当司仍
旧收管。又缘累岁以来，岭南用兵，多支户部钱物，当
使不欲坚论旧欠，请依户部商量，合纳今年一年额
色钱、绢须足，明年即依旧制三月、九月两限送纳毕。
其以前积欠，仍令户部自立填纳期限者。”敕旨依之。
十月丙辰，以中书舍人李蔚权知礼部贡举。十一月
乙酉，以大同军防御使卢简方检校工部尚书、沧州
刺史、御史大夫，充义昌军节度、沧济德观察等使。乙
未，以兵部侍郎萧实本官同中书门下平章事。
六年正月癸未朔。丁亥，制以河东节度使、检校刑部
尚书孔温裕为郓州刺史、天平军节度、郓曹棣观察
处置等使。二月，制以御史中丞徐商为兵部侍郎、同
平章事。高璩罢知政事。以吏部尚书崔慎由、吏部侍
郎郑从谠、吏部侍郎王铎、兵部员外郎崔瑾张彦远
等考宏词选人。金部员外郎张乂思、大理少卿董赓
试拔萃选人。以给事中杨严为工部侍郎，寻召为翰
林学士。四月，西川节度使牛丛奏“于蛮界筑新城、安
城，遏戎州功毕。”时南诏蛮入寇姚巂，陈许大将颜复
戍巂州，新筑二城。其年秋，六姓蛮攻遏戎州，为复所
败，退去。兵部侍郎、平章事徐商、萧实转中书侍郎、知
政事。五月，以左丞相杨知温为河南尹，以神策大将军马举为秦州经略招讨使，以右金吾大将军李宴
元为夏州刺史、朔方节度等使。安南都护高骈奏，“于
邕”管大败林邑蛮。七月，以右卫大将军薛绾检校工
部尚书、徐州刺史，充徐泗团练观察防御等使。九月，
以中书舍人赵骘权知礼部贡举。以吏部侍郎萧仿
检校礼部尚书、滑州刺史、御史大夫，充义成军节度、
郑滑颍观察等使。十二月，太皇太后郑氏崩，谥曰孝
明。是岁秋，高骈自海门进军破蛮军，收复安南府。自
李琢失政，交趾湮没，十年，蛮军北寇邕容界，人不聊
生，至是方复故地。

七年春正月戊寅朔，以太皇太后丧，罢元会。三月，成
德军节度、镇冀深赵等州观察处置等使、金紫光禄
大夫、检校司空、镇州大都督府长史、御史大夫、太原
县开国伯、食邑七百户，袭食实封一百户王绍懿卒，
赠司徒。绍鼎之弟，俱寿安公主之子也。三军推绍鼎
子景崇知兵马留后事，就加幽州张允伸兼太保、平
章事，进封燕国公。以吏部侍郎郑从谠检校礼部尚
书，兼太原尹、北都留守、御史大夫、上柱国、荥阳县开
国男、食邑三百户，充河东节度、管内观察处置等使。
四月，寿安公主上表请入朝。诏曰：“志兴奏‘汝以景崇
未降恩命，欲来朝觐事，具悉。景崇素闻孝悌，颇有义
方，洽三军爱戴之情，荷千里折冲之寄，缵迺旧服，绰
有令猷，朝廷奖能，续有处分。缘孝明太后园寝有日，
庶事且停，候祔庙礼成，当允诚请’。”七月，沙州节度使
张义潮进甘峻山青骹鹰四联，延庆节马二匹，吐蕃
女子二人，侩昙延进《大乘百法门明论》等。八月，镇州
王景崇起复忠武将军、左金吾卫将军同正，检校右
散骑常侍，兼镇州大都督府左司马、知府事、御史中
丞，充成德军节度观察留后、上柱国，赐紫金鱼袋；中
书侍郎、平章事徐商兼工部尚书。十月，沙州张义潮
奏，“差回鹘首领仆固俊与吐蕃大将尚恐热交战，大
败蕃寇，斩尚恐热，传首京师。”右仆射、门下侍郎、平章
事夏侯孜检校司空、平章事，兼成都尹、剑南西川节
度等副大使、知节度事安南高骈奏，“蛮寇悉平。十一
月十日，御宣政殿，大赦，以复安南”故也。以翰林学士
承旨、户部侍郎路岩为兵部侍郎、同平章事，义成军
节度萧仿就加检校兵部尚书，褒能政也。以礼部郎
中李景温、吏部员外郎高湘试拔萃选人。

八年春正月壬寅朔。丁未，河中、晋、绛地大震，庐舍压
仆伤人有死者。三月，安南高骈奏：“南至邕管，水路湍
险，巨石梗涂，令工人开凿讫，漕船无滞者。”降诏褒之。
制以门下侍郎兼户部尚书、平章事、上柱国、晋阳县
开国男、食邑三百户、赐紫金鱼袋杨收检校兵部尚
书，充浙江西道观察使；以浙西观察使杜审权守尚
书左仆射，以兵部侍郎于悰本官同平章事。九月，丁
酉，延资库使曹确奏：“户部每年合送当使三月、九月
两限绢二十一万四千一百匹，钱万贯。自大中八年
已后至咸通四年，积欠一百五十万五千七百馀贯
匹。前使杜悰申奏，起请咸通五年正月以后，于诸道
州府场监院合送户部八十文除陌”钱内割十五文
当使收管，以填积欠。续据户部牒称，州府除陌钱有
折色零碎，请起咸通五年。所合送延资库钱绢，逐年
两限须足。其除陌十五文，当司仍旧收管。前使夏侯
孜具事由申奏，且请依户部论请期限。其咸通五年
钱绢，户部已送纳。自六年至八年，其钱绢依前旋纳。
又积欠三十六万五“千五百七贯匹”者。伏以所置延
资库，初以备边为名，至大中三年，始改今号。若财货
不充，则名额虚设。当制置之时，所令三司逐年分减
送当使收管。《元敕》只有钱数，但令本司减割送库，不
定色目。以此因循，渐隳旧制，年月既久，积欠渐多。既
无计以征收，乃指色以取济，稍称备边，名号得遵元
敕指“挥，乃割户部除陌八十文内十五文收管。及户
部请逐年送库，须且禀从。今既积欠又多，终虑不及
期限。臣今酌量，诸道州、府场、监院合送户部钱绢内
分配令勒留，下合送延资库数目，令本处别为纲运，
与户部纲同送上都，直纳延资库，则户部免有逋悬，
不至累年积欠。”从之。十月丙寅，兵部侍郎、判度支崔
彦昭奏：“当司应收管江淮诸道州府咸通八年已前
两税榷酒及支米价，并二十文除陌，诸色属省钱，准
旧例逐年商人投状便换。自南蛮用兵已来，置供军
使，当司在诸州府场监钱，犹有商人便换，赍省司便
换文牒，至本州府请领，皆被诸州府称准供军使指
挥占留。以此商人疑惑，乃致当司支用不充。乞下诸
道州府场监院，依限送纳，及给还商人，不得托称占
留者。”敕旨从之。宰相、门下侍郎、户部尚书曹确兼吏
部尚书，门下侍郎、礼部尚书路岩兼户部尚书，中书
侍郎、工部尚书徐商兼刑部尚书，兵部侍郎、平章事
于悰为中书侍郎。以中书舍人刘允章权知礼部贡
举，以吏部侍郎卢匡、吏部侍郎李蔚、兵部员外郎薛
崇、司勋员外郎崔殷梦考吏部宏词选人。

九年春正月丙申，以吏部侍郎李蔚检校刑部尚书“汴州刺史、御史大夫，充宣武节度、汴宋亳观察处置
等使；幽州节度使张允伸就加检校太傅。”以兵部员
外郎焦渎、司勋员外郎李岳考宏词选人。七月戊戌，
白虹横亘西方。其月，徐州赴桂林戍卒五百人，官健
许佶、赵可立杀其将王仲甫，以粮料判官庞勋为都
头，剽掠湘潭、衡山两县，有众千人，擅还本镇。九月辛
卯朔。甲午，庞勋陷宿州，知州判官焦潞奔归于徐。乙
未，庞勋陷徐州，杀节度使崔彦曾、判官焦潞、李税、温
延皓、崔蕴、韦廷乂，惟免监军张道谨。遂出徐、宿官库
钱帛，召募凶徒，不旬日，其徒五万。勋抗表请罪，仍命
群凶邀求节钺。上遣中使因而抚之，贼令别将梁伾
守宿州，以姚周为柳子寨主。又遣刘行及、丁景琮、吴
迥攻围泗州。十月，诏征河南、河东、山南诸道之师。贬
浙西观察使杨收为端州司马同正，收弟前浙东观
察使、越州刺史、御史中丞严为韶州刺史、检校工部
尚书、洪州刺史、镇南节度、江南西道观察处置等使
严撰长流。岭南。贼攻泗州势急，淮南节度使令狐绹
虑失泗口，为贼奔冲，乃令大将李湘赴援，为贼所诱，
示弱乞降，乘其无备，为贼所袭，举军皆没，湘与都监
郭厚本俱为贼所执，送徐州。十一月庚寅朔。丁酉戌
时，妖星初出，如匹练亘空化为云，没在楚分。吴迥既
执李湘，乃令小将张行简、吴约攻滁州。城内无兵，有
淮南游奕兵三百人在州界，见贼至，径来奔郡，贼乘
之，遂陷滁州。张行简执刺史高锡望，手刃之，屠其城
而去。行简又进攻和州，刺史崔雍登城楼谓吴迥曰：
“城中玉帛、女子不敢惜，只勿取天子城池。”贼许之，遂
剽城中居民，杀判官张琢，以琢城壕故也。庞勋又令
将刘贽攻濠州，陷之，囚刺史卢望回于回车馆，望回
郁愤而死，仆妾数人皆为贼蒸而食之。十二月庚辰
朔，将军戴可师率沙、陁、吐浑部落二万人，于淮南与
贼转战，贼党屡败，尽弃淮南之守。是岁，江、淮蝗食稼，
大旱。庞勋奏：“当道先发戍岭南兵士三千人春冬衣，
今欲差人送赴邕管。”鄂岳观察使刘允章上书言：“庞
勋聚徒十万，今若遣人达岭表，如戍卒与勋合势，则
祸难非细。”寻诏庞勋止绝，兼令江淮诸道纪纲捕之。
十年春正月己未朔，以徐州用兵，罢元会。癸亥，以右
拾遗韦保衡为银青光禄大夫、守起居郎、驸马都尉，
尚皇女同昌公主。出降之日，礼仪甚盛。以神武大将
军王晏权检校工部尚书、徐州刺史、御史大夫，充武
宁军节度、徐泗濠观察兼徐州北路行营招讨等使。
智，兴之从子也。以将军朱克诚充北路招讨都虞候，
王宥北路招讨前军使。以翰林学士、户部侍郎刘瞻
守本官、同平章事。中书侍郎兼户部尚书、平章事蒋
伸为太子太保，罢知政事，病免也。以门下侍郎兼刑
部尚书、同平章事徐商检校兵部尚书、江陵尹、“荆南
节度使。以右神策大将军、知军使、兼御史大夫、上柱
国、龙阳县开国伯、食邑一千户康承训可金紫光禄
大夫、检校刑部尚书、兼右神策大将军、御史大夫、上
柱国、扶风郡开国公、食邑一千五百户，充徐泗行营
都招讨使。”又以将军李邵为徐州南路行营招讨都
虞候；以将军史忠用为颍州行营都知兵马使，将军
马澹为徐州行营都知兵马使；将军董涛充庐州行
营都知兵马使；将军戴可师充“漕州行营招讨使；将
军朱耶赤心充太原行营招讨使，沙陁三部落等军
使，将军王建充淮泗行营招讨使；将军曹翔充兖海
节度行营招讨使；将军马举为扬州都督府司马，充
淮南行营招讨”使；将军高罗锐为楚荆刺史、本州行
营招讨使；将军秦匡谟为濠州刺史、本州行营招讨
使；将军李播为宿州刺史，赴庐州行营招讨使。以将
军孟彪为太仆卿，充都粮料使。凡十八将，分董诸道
之兵，七万三千一十五人。正月一日，进军攻徐州。魏
博何弘敬奏，“当道点检兵马一万三千赴行营。时贼”
将刘行及、丁景琮、吴迥攻围泗州，可师乘胜救之，屯
于石梁驿，贼自退去，可师追击，生擒刘行及。贼保都
梁城，乃断行及之指，悬于城下以示贼。贼登城拜曰：
“见与都头谋归朝。”可师既知其窘，乃退军五里。其城
西面有水，三面天军，贼乃夜中涉水而遁。明早，开城
门，惟病妪数人而已。王师入垒未整，翌日诘旦，重雾，
贼军大至。可师方大醉，单马奔出，为虹县人郭真所
杀，一军尽没，惟忠武、太原、沙陀之骑军保全而退。副
将王健为贼所擒，刘行及却为贼将吴迥所得，吴迥
乃进军复围泗州。自是梯冲云合，内外不通。庞勋恃
其骤胜，遣人上表，词语不恭，又与康承训书，指斥朝
政。王晏权者，智兴之犹子也，故授以“武宁节制”以招
之，以冀招怀。徐人怨王式之诛，相扇构乱，数月招携，
啖之以利，民人卒无革心者。康承训大军攻宿州，贼
将梁伾出战，屡败，乃授承训检校尚书右仆射，兼滑
州刺史、义成军节度使，责授端州司马。杨收长流驩
州，与严撰并赐死于路，其党杨公庆、严季实、杨全益、
史明廉遂、何师元、李孟勋、马全祐、李羽、王彦复等长

国、谯郡开国公、食邑二千户夏侯孜为太子少保，分
司东都。时南平蛮寇西川，贵、孜在蜀日失政也。二月
己丑，庞勋急攻泗州，遣牙将李员入城，见刺史杜慆
曰：“留后知中丞名族，不敢令军士失礼，但开城门，令
百姓存活，无相疑也。”慆执而杀之。诏司农卿薛琼使
淮南庐、寿、楚等州，点集乡兵以自固。四月，康承训奏
大败柳子寨贼，诏监军杨元价与康承训商量，拔汴
河水以灌宿州。六月丁亥朔。戊戌，制曰：动天地者莫
若精诚，致和平者莫若修政。朕顾惟庸昧，托于王公
之上，于兹十一年矣。祗荷丕构，寅畏小心，慕唐尧之
钦若昊天，遵周王之昭事上帝。念兹夙夜，靡替虔恭，
同驭朽之忧勤，思纳隍之轸虑，内戒奢靡，外罢畋游，
匪敢期于雍熙，所自得于清净，止望寰区无事，稼穑
有年。然而烛理不明，涉道唯浅，气多堙郁，诚未感通。
旱暵是虞，“虫螟为害。蛮蜑未宾于遐裔，寇盗复蠹于
中原。尚驾戎车，益调兵食，俾黎元之重困，每宵旰而
忘安。今盛夏骄阳，时雨久旷，忧勤兆庶，旦夕焦劳。内
修香火以虔祈，外罄牲玉以精祷，仰俟元贶，必致甘
滋。”而油云未兴，秋稼阙望。因兹愆亢，轸于诚怀。矧复
暴政烦刑，强官酷吏，侵渔蠹耗，陷害孤茕。致有“冤抑
之人，构灾沴之气。主守长吏，无忘奉公，伐叛兴师，盖
非获已，除奸讨逆，必使当辜。苟或陷及平人，自然风
雨愆候。凡行营将帅，切在审详，昭示恻悯之心，敬听
勤恤之旨。应京城天下诸州府见禁囚徒，除十恶忤
逆，官典犯赃，故意杀人，合造毒药，放火持仗，开劫坟
墓，及关连徐州逆党外，并宜量罪轻重，速令决遣，无
久系留。雷雨不同，田畴方瘁，诚宜愍物，以示好生。其
京城未降雨间，宜令坊市权断屠宰。昨陕虢中使回，
方知蝗旱有损处，诸道长吏，分忧共理，宜各推公，共
思济物，内有饥歉，切在慰安，哀此蒸人，毋俾艰食。徐
方寇孽未殄，师旅有征，凡合诛锄，审分淑慝，无令胁
从横死，元恶偷生，宜申告伐之文，使知逆顺之理。于
戏！每思禹汤之罪己，其庶成、康之措刑，孰谓德信未
孚，教化犹梗，咨尔多士，俾予一人，既引过在躬，亦渐
几于理。布告中外，称朕意焉。”贼将郑镒急攻寿州，诏
南面招讨使马举救之，贼解围而去。康承训悉兵攻
贼小雎寨，不利而退。七月，康承训攻贼柳子寨，垂克，
而贼将王弘立救至，王师大败，承训退保宋州。庞勋
乘胜自率徐州劲卒，并攻泗州，留其都将许佶守徐
州。诏南面招讨使马举为行营都招讨使，代承训率
诸军以援泗州。八月，和州防虞行官石侔等一百三
十人状诉刺史崔雍，称贼初劫乌江县，雍令步奏官
二人探知，雍犹不信，二人并被枷扭。续差人探见，贼
已去州十里，贼寻逼州城，崔雍与贼头吴约于鼓角
楼上饮酒，许与贼州。又认“军事判官李谯为亲弟，表
状驱使官张立为男，只乞二人并身，其馀将士一任
处置。”便令押衙李词等各脱下衣甲，防虞官健束手
被斩者八百馀人。行官石琼脱衣甲稍迟，便被崔雍
遣贼处斩。其崔雍所“有料钱并家口，累差人押送往
采石，今在润州，岂有将一千人兵士之命，赎拔己之
一身，不惟辜其神明，实亦生负圣主。兼科配军州官
吏修葺城池，妄称出料钱修城者。”敕曰：“臣子之节，无
如尽忠；士人之风，宜当远耻。崔雍任居牧守，贼犯州
城，御捍曾不发言，从容乃与命酒。况石琼未脱衣甲，
志在当锋，不能奖其赤诚，翻令擒送贼所。原其深意，
与贼通和，臣节全亏，情状可见，欲行朝典，宜更推穷。
其崔雍家口，并在宣州，宜令宣歙观察使追崔雍收
禁速勘，逐具事由申奏。”是月，马举率师解泗州之围，
贼党遁去。敕曰：“当崔雍守郡之日，是庞勋肆逆之初。
属狂寇奔冲，望风和好，置酒以邀贼将，启关而纳凶
徒，城内不许持兵，皆令解甲，致使三军百姓，抆血相
视，连头受诛，初闻奏陈，深骇观听。锡望守城而死，已
有追荣；杜慆孤垒获全，寻加殊奖。既褒忠节，难赦罪
人，玉石固分，惩劝斯在，将垂诫于四海，当何爱于一
夫。其崔雍宜差内养孟公度专往宣州赐自尽。”公度
至，雍死于陵阳馆，其男党儿归僧，配流康州，锢身递
送。司勋郎中崔原贬柳州司户，比部员外郎崔福昭
州司户，长安县令崔朗沣州司户，左拾遗崔庚连州
司户，荆南观察支使崔序衡州司户，皆雍之亲党也。
九月，贼宿州守将张元稔以城降，有兵万人，马举率
师赴之。庞勋闻之，以其众将攻元稔，贼之劲将出，遂
与举合势急围徐州，许佶登城拒守者三日，佶败走
出。元稔收复徐州，庞勋方来赴援，闻城已拔，欲南趋
濠州，马举追及琼河，击败之，勋溺水而死。萧县主将
又斩许佶首来降，徐寇悉平。初，庞勋据徐州，仓库素
无贮蓄，乃令群凶四出，于扬、楚、庐、寿、滁、和、兖、海、沂、密、
曹、濮等州界剽牛马，挽运粮糗，以夜继昼，招致亡命，
有众二十万，男女十五已上，皆令执兵。其人皆舒锄
钩为兵，号曰“霍锥。”首尾周岁，十馀郡生灵，受其酷毒，
至是尽平与元稔。诏曰：“去岁灾兴分野，毒起徐方，蕞尔庸夫，称兵犯命，招谕不复，猖狂罔悛，胁从三州之
人，污染万姓之俗，逆顺之理，邪正坐分。果有忠臣，悉
歼逆党，再清郡邑，不举干戈，此皆众人协心，阖州受
福。但以首尾周岁，取制凶威，里闾不安，农桑失业，言
念于此，倍积忧怀。”已有诏指挥，令授元稔银青光禄
大夫、检校右散骑常侍、兼右骁卫大将军、御史大夫，
赐分帛五千匹、金榼一枚、盖碗一具、金腰带一条，军
将张皋已下二十人等第优给，今差高品李志承押
领宣赐。《制》曰：“朕以眇身，获承丕业，虔恭惕厉，十一载
于兹，况荷十七圣之鸿休，绍三百年之庆祚，将求理
本，敢忘宵衣，虽诚信未孚，而寅畏不怠，既绝意于苑
囿，固无心于畋游，业业兢兢，日慎一日，休征罔应，沴
气潜生，南蛮将罢于战争，徐寇忽孤于惠养，招谕不
至，虐暴滋深，窃弄干戈，擅攻州镇，将邀符印，辄恣凶”
残，不畏神祗，自贻覆灭。股肱之臣，以罪恶之难舍；腹
心之众，谓悖逆之可诛。爰征甲兵，用救涂炭。上将宣
力，内臣协心，选用皆得于良材，扫荡才及于周岁。诛
干纪反常之噍类，惩乱臣贼子之奸谋，今则已及偃
戈，重康庶黎。畴庸之典，在丝发以无私；懋赏之时，贵
纤毫之必当。其四面行营节度使，既“成茂勋，宜加酬
奖，并取别敕处分。应诸道行营都将已下节度及军
将，各委本道具功劳名衔，分析闻奏，当续有处分。”被
坚执锐，冒涉寒暄，解甲櫜弓，还乡复业，颁缯帛之赐，
免差役之征。应四面行营将士，今既平宁，宜令次第，
放归本道。其赏赐匹段，已从别敕处分。到本道后，仍
令节度使各犒宴，放“归私第，便令歇息，未用差使。如
行营人，并免差科色役。如本厢本将今后有节级员
阙，且以行营军健量材差置，用酬征伐之勤。临敌用
命，力屈殒身，须慰伤魂，以彰忠节，超与职事，仍加任
使。如无父兄子弟，即有妻女者，即委州使厚加赠恤，
常令安抚。如是都将至都虞候阵亡者，与赠官。应阵
亡将士，有父兄子弟愿入军者，便令本道填替。如无
父兄子弟，仍且与给衣粮三年。因战阵伤损手足永
废者，终身不得停给。如将士被贼杀害者，委所在州
县量事救接，重与改瘗，勿令暴露，兼与设祭。王者以
仁恕为本，拯济是谋，元恶既已诛锄，胁从宜从宽宥。
除庞勋亲属，及桂州回戈逆党，为贼胁从，及因战阵
拒敌官军，招谕不悛，惧法逃走，皆非本恶，盖锋刃所
驱，今并释放，一切不问。应旧军将军吏节及所由，既
已归还征贼先宜蠲免。其徐宿、濠泗等州应合征秋
夏两税，及诸色差科色役，一事已上，宜放十年，已后
蠲放三年，待三年后续议《条疏处分》。”编甿失业，丘井
无人，桑柘枌榆，鞠为茂草，“应行营处百姓田宅产业，
为贼残毁烧焚者，今既平宁，并许识认，各还本主，诸
色人不得妄有侵占，九原可作，千载不忘，尚禁樵苏，
宁伤丘垄。应有先贤坟墓碑记，为人所知，被贼毁废
者，即与掩藏，仍量致祭。自用兵已来，郡邑皆罹攻劫，
远念惊挠，尤在慰安。今遣右散骑常侍刘异、兵部郎
中薛崇等往彼宣抚。於戏！朕以四海为家，兆人为子，
一物失所，每轸纳隍之忧；一方未宁，常负阽危之戒。
今元凶就戮，逆党伏诛，载戢干戈，永销氛祲，庶平妖
气允洽，嘉祥遐迩，臣僚当体予意。”制以徐州南面招
讨使、检校尚书左仆射、右神武大将军、权知淮南节
度事、扶风县开国伯、食邑一千户马举，可检校“司空，
兼扬州大都督府长史、淮南节度副大使、知节度事”；
以右武卫大将军、徐州东南面招讨使曹翔检校兵
部尚书，兼徐州刺史、御史大夫、徐泗濠团练防御等
使；以前淮南节度使、检校司空、平章事、上柱国、凉国
公、食邑三千户令狐绹为太子太保，分司东都；魏博
节度使、检校太傅、同平章事何弘敬卒，三军立其子
全曍为兵马留后。十一月，南诏蛮骠信、坦绰酋龙率
众二万寇巂州，定边军节度都头安再荣守清溪关，
为贼所攻。再荣退保大渡河，北去清溪关二百里，隔
水相射，凡九日八夜，定边军节度使窦滂勒兵拒之。
十二月，骠信遣清平官十馀人来伪和，与窦滂语次，
蛮军船筏竞渡，忠武、武宁军兵士结阵抗之，接战，自
午及申，蛮军稍却，窦滂自缢于帐中，徐州将苗全绪
解之，谓滂曰：“都统何至于是，但安心。”全绪与再荣、弘
节等血战取胜，全绪三人率兵而出，滂乃单骑宵遁。
其夜，蛮军营于山下，全绪等谋曰：“彼众我寡，若明日
对阵，吾属败矣。可夜击之，令其军乱自解去。”忠武、武
宁之师乃夜入蛮军，弓弩乱发，蛮众大骇，全绪等三
将保军而去。蛮军乘胜进攻西川城。朝廷以颜庆复
为大渡河制置、剑南应接等使，宋威为行营都知兵
马使，将兵数万，与忠武、武宁之师合，与蛮军战于汉
州之毗桥，大捷，解西川之围。明日，蛮军遁走，西川平。
以蜀王佶为开府仪同三司、成都尹、“剑南西川节度
副大使、知节度事，不出阁，以卢耽知节度事。”诏河东
节度使郑从谠赴阙。以义成军节度使、光禄大夫、检
校尚书左仆射、同平章事、滑州刺史、上柱国、会稽县

郎于德孙、李元考官，司封员外郎卢荛、刑部侍郎杨
戴考试宏词选人，以虞部郎中宋震、前昭应主簿胡
德融考科目举人。诏以兵戈才罢，且务抚宁，其礼部
贡举宜权停一年，付中书行敕指挥，其两省官等不
用论奏。敕：“荆南节度使杜悰：据司天奏，有小孛星气，
经历分野，恐有外国兵水之患。缘边藩镇，最要堤防，
宜训习师徒，增筑城堡。凡关制置，具事以闻。”制以魏
博节度使何全曍起复检校司空、同平章事。
十一年春正月甲寅朔，制尚书右仆射杜审权为检
校司徒、河中尹、绛慈隰节度观察处置等使。丙午，制
宰相门下侍郎、吏部尚书曹确可兼尚书左仆射，门
下侍郎、户部尚书路岩可兼右仆射，中书侍郎于“悰
可兼户部尚书平章事，刘瞻可中书侍郎知政事，馀
并如故。”己酉，制：“河东节度使康承训，将门琐质，戎垒
微才，曾不知兵，谬膺重禄。忧韬钤以效任，畜奸恶以
事君，几授钺于戎藩，尝执金以徼道。谓其尽节，委以
专征。属者徐部匪宁，敢干纪律，俾护诸将，坐覆危巢。
罄国币以佐军，颁王爵而赏士。而”玩寇莫战，按甲不
前。立法未学于穰苴，申令顿亏于孙子。况部伍不战，
逼挠无谋，人数空多，军威何振？使农夫释耒，工女下
机，始凝望于天诛，翻有思于贼至。洎元凶自溃，元稔
效忠，彭门洞开，尔功何有？而负恩已甚，黩货是求，叨
荣苟幸于一时，遗患遂逾于积岁。爰行国典，俾傅戎
藩。可蜀王傅分司“东都，再贬恩州司马同正，驰驿发
遣。”以检校右散骑常侍、泗州刺史杜慆检校工部尚
书、滑州刺史、义成军节度、郑滑观察等使；以河东行
营、沙陀三部落、羌浑诸部招讨使、检校太子宾客、监
察御史朱邪赤心为检校工部尚书、单于大都护、御
史大夫、振武节度、麟胜等州观察等使，仍赐姓名曰
李“国昌。”以吏部尚书萧邺、吏部侍郎于德孙、吏部侍
郎杨知温考官，司勋员外郎李耀、礼部员外郎崔澹
等考试应宏词选人。以河阳三城节度孟怀泽观察
使、中散大夫、检校礼部尚书、孟州刺史、御史大夫崔
彦昭为金紫光禄大夫、检校刑部尚书、太原尹、北都
留守、河东节度观察等使；以兵部侍郎、翰林学士承
旨、扶风县开国子、食邑五百户、驸马都尉韦保衡本
官同平章事。以兵部侍郎刘邺判度支左仆射。门下
侍郎、同平章事。曹确以病求免，授检校司空、同平章
事，兼润州刺史，充浙江西道观察等使。魏博节度使
何全曍酷政，为衙军所杀，其大将韩君雄为留后。四
月癸未朔。戊子，敕：“去年属以用军之际，权停贡举一
年，今既去戈，却宜仍旧，来年宜别许三十人及第，进
士十人，明经二十人，已后不得援例。”八月辛巳朔。乙
酉，同昌公主薨，追赠卫国公主，谥曰文懿。主。郭淑妃
所生主，以大中三年七月三日生，咸通九年二月二
日下降。上尢锺念，悲惜异常，以待诏韩宗绍等医药
不效，杀“之。收捕其亲族三百馀人，系京兆府。”宰相刘
瞻、京兆尹温璋上疏论谏行法太过，上怒，叱出之。九
月丙辰，制以正议大夫、守中书侍郎、兼刑部尚书、同
平章事，充集贤殿大学士、上柱国、彭城县开国侯、食
邑一千户、赐紫金鱼袋；刘瞻检校刑部尚书、同平章
事，兼江陵尹，充荆南节度等使；翰林学士、户部侍郎、
知制诰、上柱国、赐紫金鱼袋郑畋为梧州刺史；正议
大夫、御史中丞、上柱国、赐紫金鱼袋孙瑝为汀州刺
史；将仕郎、右谏议大夫、柱国、赐紫金鱼袋高湘为高
州刺史；中散大夫、比部郎中、知制诰、柱国、赐紫金鱼
袋杨知至为琼州司马；将仕郎、守礼部郎中魏筜为
春州司马；朝议大夫、行兵部“员外郎、判度支案、柱国
张颜为播州司户，朝议大夫、行刑部员外郎、柱国《崔
颜融》为雷州司户”：并坐刘瞻亲善，为韦保衡所逐也。
京兆尹温璋贬振州司马，《制》出之夜，璋仰药而死，刘
瞻再贬康州刺史。十月，以给事中薛能为京兆尹。以
中书舍人高湜权知礼部贡举。十一月己酉朔。辛亥，
制“以礼部尚”书王铎本官同平章事。丁卯，敕：“徐州地
当沛野，军本骁雄，实为壮国之都，固协建侯之制。况
山河素异，土俗甚殷，岂欲削卑，挫其繁盛？盖缘比因
稔祸，或至乱常，罪由己招，孽非天作。桂林叛卒，继有
逆谋，涂炭生灵，首尾周岁，杀伤黎庶，污染忠良，所不
忍言，寻加剪灭。是以卑其镇额，隶彼藩方。近属大兵
已来，饥年荐至，且闻军人百姓，深耻前非，愿行旧规，
却希建节。朕每深轸念，思致小康，特示渥恩，复其军
额。宜赐宣徽库绫绢十万匹，助其宴犒，必获周丰。其
徐州都团练使改为感化军节度、徐宿濠泗等州观
察处置等使。”以吏部侍郎郑从谠检校户部尚书，兼
外州刺史；御史大夫，充宣武军节“度使，代李蔚。以蔚
检校吏部尚书、扬州大都督府长史兼淮南节度副
大使知节度事。”

十二年春正月戊戌，宰相路岩率文武百寮上徽号
曰“睿文英武明德至仁大圣广孝皇帝”，御含元殿。册
礼毕，大赦。辛酉，葬卫国公主于少陵原。先是，诏百寮为《挽歌词》，仍令韦保衡自撰《神道碑》，京兆尹薛能为
外监护，供奉杨复璟为内监护，威仪甚盛，上与郭淑
妃御延兴门哭送。幽州节度使张允伸病，请以子简
会为节度副大使，权知兵马事。诏从之。三月，以吏部
尚书萧邺、吏部侍郎归仁晦李当，考官司封郎中郑
绍业、兵部员外郎陆勋等考试宏词选人。四月，以左
仆射、门下侍郎、同平章事路岩检校司徒，兼成都尹、
剑南西川节度等使。五月庚申，敕慎恤刑狱，《大易格
言。语》曰：“‘如得其情，即哀矜而勿喜’。而”狱吏苛刻，务在
舞文，守臣因循，罕闻视事。以此械系之辈，溢于狴牢，
追捕之徒，繁于简牍，实伤和气，因致沴氛。况时属熇
蒸，化先茂育，并赦罪戾，式顺生成。应天下所禁系罪
人，除十恶忤逆，故意杀人，合造毒药，持杖行劫，开发
坟墓外，馀并宜疏理释放。或信任人吏，多有生情系
留，续察访得知。本道“观察使、判官、州府本曹官，必加
惩谴，以诫慢易。到后十日内，速疏理分析闻奏。”上幸
安国寺，赐讲经僧沉香高座。七月辛丑，中书门下奏：
“准今年六月十二日敕，厘革诸道及在京诸司奏官
并请章服事者。其诸道奏州县官司录、县令、录事、参
军，或见任公事败阙，不理切要替换，及前任实有劳
效，并见有阙员，即任各举所知。每道奏请，仍不得过
两人。其河东、潞府、邠宁、泾原、灵武、盐夏、振武、天德、鄜
坊、沧德、易定、三川等道观察、防御等使及岭南五管，
每道每年除令、《录》外，许量奏簿、尉及中下州判司及
县丞共三人。福州不在奏州县官限。其黔中所奏州
县官及大将管内官，即任准旧例处分。在”京诸司及
诸道带职奏官，或非时佥替，考限未满，并却与本资
官。诸道节度及都团练防御使下将校奏转试官及
宪御等，令诸节度事每年量许五人，都团练防御量
许三人为定，不得更于其外奏请。其御史中丞已下，
即准《敕文》条疏，须有军功，方可授任。自今后如显立
战伐功劳者，任具事绩申“奏。如检甚不虚，当别与商
量处分以外，辄不得更有奏请。其幽、镇、魏三道，望且
准承前旧例处分。”敕旨从之。十二月，以检校户部尚
书、汴州刺史、御史大夫、宣武军节度使郑从谠为广
州刺史、岭南东道节度观察处置等使。

十三年春正月壬寅朔。甲戌，制以兵部侍郎、判度支
刘邺本官同平章事、幽州卢龙等军节度使、检校司
徒、同平章事、幽州大都督府长史、上柱国、燕国公、食
邑三千户张允伸卒，赠太尉，谥曰忠烈。允伸镇幽州
二十三年二月，幽州牙将张公素夺留后张《简会》军
政，自称留后。丁巳，制以尚书右仆射、门下侍郎、同平
章事于琮检校司空、襄州刺史，充山南东道节度观
察处置等使。以御史中丞赵隐为户部侍郎，本官同
平章事。三月，以吏部尚书萧邺、吏部侍郎独孤云考
官，职方郎中赵蒙、驾部员外郎李超考试，宏词选人。
试日，萧邺替差，右丞孔温裕权判。五月庚子朔。辛未，
敕“检校尚书左仆射、守左羽林军统”军，御史大夫张
直方贬康州司马同正，以其部下为盗故也。乙亥，国
子司业韦殷裕于阁门进状，论淑妃弟郭敬述阴事。
上怒甚，即日下京兆府决杀殷裕，籍没其家。殷裕妻
崔氏、音声人郑羽客、王燕客、婢微娘、红子等九人配
入掖庭；阁门使田献铦夺紫，配于桥陵，阁门司阎敬
直决十五，配南衙。为受殷裕《文状》故也。给事中杜裔
休贬端州司马，中书舍人崔沆，循州司户，殷裕妻兄
也。太仆少卿崔元，应州司户，殷裕妻父也。前河阴院
官韦君卿为爱州宋平尉，殷裕季父也。以前大理正
万俟镕为国子司业，前兴元少尹冯彭为普州刺史，
前大理正杨琯为昌州刺史。丙子，制：“开府仪同三司、
检校”尚书左仆射、兼襄州刺史、御史大夫、充山南西
道节度观察等使于琮可正议大夫、守普王傅，分司
东都。辛巳，敕“尚书左丞李当贬道州刺史，吏部侍郎
王珮贬漳州刺史，左散骑常侍李郁贬贺州刺史，前
中书舍人封彦卿贬湖州司户，翰林学士承旨、兵部
侍郎、知制诰张禓贬封州司马，右谏议大”夫杨塾贬
和州司户；工部尚书严祁贬郴州刺史；给事中李贶
蕲州刺史，给事中张铎藤州刺史，左金吾卫大将军、
充左街使李敬伸儋州司户；前青州刺史、平卢军节
度使千涓为凉王府长史，分司东都；前湖南观察使
于环为袁州刺史。涓、环，琮之兄也。于蔼、于蔇亦配流。
自李当已下，皆于琮之亲党也。为韦保衡所逐。以天
德防御使、检校左散骑常侍段文楚为云州刺史、大
同军防御使。六月，义成军节度使、检校工部尚书杜
慆奏，当管颍川僧道百姓，举留刺史宗回。敕曰：“回清
干临人，自有月限，方藉绥辑，未议替移。”六月，中书门
下奏：“今月十七日，延英面奉圣旨，令诫约天下州府，
应有逃亡户口，其赋税差科，不得摊配见在人户上
者。”伏以诸道州府，或兵戈之后，灾沴之馀，户口逃亡，
田畴荒废。天不敷佑，人多艰危，乡闾屡困于征徭，帑
藏因兹而耗竭。遂使从来经费色额，大半空系簿书。
缓征敛则阙于供须，促期限则迫于贫苦。言念凋弊劳乃忧勤，不降明文，孰知圣念。其逃亡户口赋“税及
杂差科等，须有承佃户人，方可依前应役。如将阙税
课额，摊于见在人户，则转成逋债，重困黎元。或富者
有连阡之田，贫者无立锥之地，欲令均一，固在公平。
若令狡猾之徒，得以升降由己，望其完葺，不亦难乎？
全由长史竭诚，方使疲甿渐泰。”臣等商量，令诸道州
府，准此条疏，应有逃亡户口税“赋并杂色差科等，并
不得辄更摊配。于见存务人户之上，设法招携，多方
抚御，乘兹丰稔，重获昭苏，苟致安宁，自当迁陟，不遵
诏令，必举典刑。”从之。七月，以前义昌军节度使卢简
方为太仆卿。十二月，以振武节度李国昌为检校右
仆射、云州刺史、大同军防御等使。国昌恃功颇横，专
杀长史，朝廷不能平，乃移镇云中。国昌称病辞军务，
乃以太仆卿卢简方检校刑部尚书、云州刺史，充大
同军防御等使。上召简方于思政殿，谓之曰：“卿以沧
州节镇屈转大同，然朕以沙陀、羌、浑挠乱边鄙，以卿
曾在云中，惠及部落，且忍屈为？朕此行具达朕旨，安
慰国昌，勿令有所猜嫌也。”是月，李国昌小男克用杀
云中防御使段文楚，据云州，自称防御留后。制追谥
宣宗为“元圣至明成武献文睿智章仁神聪懿道大
孝皇帝。”

十四年春正月丙寅朔，御史中丞韦蟾奏：“应诸州刺
史除授，正衙辞谢后，托故陈牒请假，实为容易。自今
后如实有故为众所知者，三日外不在陈牒之限。应
内外除官入京，合便朝谢，如遇假日，且合在都亭驿。
近日多因请假，便归私家，既犯条章，颇乖礼敬。自今
已后，望准故事，如未朝谢，须于都亭驿。如违越，台司
勘当申奏。”从之。辛未，以云、朔暴乱，代北骚动，赐卢简
方诏曰：“李国昌久怀忠赤，显著功劳，朝廷亦三授土
疆，两移旄节，其为宠遇，实寡比伦。昨者征发兵师，又
令克让将领，惟嘉节义，同绝嫌疑。近知大同军不安，
杀害段文楚，推国昌小男克用主领兵权，事虽出于
一时，心岂忘于长久！段文楚若实刻剥，自结怨嫌，但
可申论，必行朝典，遽至伤残性命，刳剔肌肤，惨毒凭
陵，殊可惊骇。况忠烈之后，节义之门，致兹横亡，尤悚
观听。若克用暂勿主兵，务束手待朝廷除人，则事出
权宜，不足猜虑；若便图军柄，欲奄有大同，则患系久
长，故难依允。料国昌输忠效节，必当已有指挥。知卿
两任云中，恩及国昌父子，敬惮怀感，不同常人。宜悚
与书题，深陈祸福，殷勤晓谕，劈析指宜，切令大节无
亏，勿使前功并弃。”简方准诏谕之，国昌不奉诏，乃诏
太原节度使崔彦昭、幽州节度使张公素帅师讨之。
三月，以新除大同军使卢简方为单于大都护、振武
节度、麟胜等州观察等使。时李国昌据振武，简方至
岚州而卒。自是沙陀侵掠代北诸军镇。庚午，诏两街
僧于凤翔法门寺迎佛骨。是日，天雨黄土遍地。四月
八日，佛骨至京，自开远门达安福门，彩棚夹道，念佛
之音震地。上登安福门迎礼之，迎入内道场。三日，出
于京城诸寺，士女云合，威仪盛饰，古无其比。制曰：“朕
以寡德，缵承鸿业，十有四年。顷属寇猖狂，王师未息，
朕忧勤在位，爱育生灵，遂乃尊崇释教，至重元门迎
请真身，为万姓祈福。今观睹之众，隘塞路岐，载念狴
牢，寝兴在虑。嗟我黎人，陷于刑辟。况渐当暑毒，系于
缧绁。或积幽宁带，有伤和气；或关连追扰，有妨农务。
京畿及天下州府县禁囚徒，除十恶忤逆，故意杀人，
官典犯赃，合造毒药，放火持仗、开发坟墓外，馀罪轻
重，节级递减一等。其京城军镇，限两日内疏理讫闻
奏。天下州府，敕到三日内疏理闻奏。”以吏部侍郎萧
仿为兵部侍郎、同平章事。六月，帝不豫。七月癸亥朔。
戊寅，疾大渐。庚午，制立晋王俨为皇太子，权勾当军
国政事。辛巳，遗诏曰：“朕祗事九庙，君临四海，夕惕如
厉，宵分靡宁，必求政化之源，思建《大中》之道。至于怀
柔夷貊，偃戢干戈，皆以德绥，亦自驯致，冀清净之为
理，庶洽平之可臻。”自秋已来，忽尔安疹，坐朝既阙，逾
旬未瘳。六疾斯侵，万几多旷，医和无验，以至弥留。呜
呼！数哉有穷，圣贤之所必同，明于斯言，是为达节，载
申顾命，式叶典谟。皇太子权勾当军国事俨，性“禀宽
和，生知忠孝，德苞睿哲，圣表徇齐，必能扬祖宗之重
光，荷邦家之丕构。宜令所司具礼，于柩前即皇帝位。
以司空门下侍郎平章事韦保衡摄冢宰。军事务殷，
岂可久旷，况易月之制，行之自古。皇帝宜三日而听
政，二十七日释服。诸道节度、观察、团练、防御等使，及
监军、诸州刺史，受寄至重，并不得离任赴哀。文武常
参官，朝晡之临，十五举音，宫中当临者，非时无得擅
哭。天下人吏百姓，告哀后出临三日皆释服。勿禁食
肉饮酒。婚姻祭祀。释服之后，无禁当举。薄葬之礼，宜
遵汉魏之文。其山陵制度，切在俭约，并不得以金银
锦绣文饰丧具。五坊鹰犬等，除蒐狩外，馀并解放。其
医官段璲、赵𤣱、符虔休、马及等并释放。咨尔将相卿
士，中外臣寮，竭力尽忠，匡予令嗣，送往事居，无违朕
志。”是日，崩于咸宁殿，圣寿四十一。百寮上谥曰睿文昭圣恭惠孝皇帝，庙号懿宗。十五年二月，葬于简陵。